इंटरनैशनल डेस्कः इटरनेट ने रातों-रात कई लोगों को पहचान दी है, जिनके हुनर ने दुनिया को अपना दीवाना बना दिया है। आपको 'डांसर' अंकल तो याद ही होंगे या पाकिस्तान का 'चाय वाला' जो रातों-रात एक मॉडल बन गया था। अब इन लोगों के बाद एक पाकिस्तानी पेंटर ने सोशल मीडिया पर तहलका मचा दिया है। इस पाकिस्तानी पेंटर की आवाज के लोग दीवाने हुए जा रहे हैं, जो कि वीडियो में बॉलीवुड के कई फेमस गाने गा रहा है। सोशल मीडिया पर वायरल हो रहे पाकिस्तानी पेंटर का नाम मोहम्मद आरिफ है, जिनकी गाने गाते हुए वीडियो काफी वायरल हो रही हैं।